கடற்றொழிலினைப்   பிரதான   தொழிலாகக்    கொண்டு  தங்களுடைய  வாழ்க்கைச்   செயற்பாடுகளை   மேற்கொள்ளுகின்ற   கற்கோவள  கிராமத்து   மக்கள்  தங்களுடைய  வாழ்க்கையினையும   ஆலயங்களுடனும்   இணைத்து  வாழுகின்றார்கள்   ‘’...ஈழத்துத்   தமிழ்க்கிராமங்களின்   பண்பாட்டிலே  சமயம்   சார்ந்த   உணர்வுகளும்  நம்பிக்கைகளும்    மிகவும்   முக்கிய  பங்கினை   வகிக்கினறன.  அவறறின் நிலைக்களங்களாகத்   திகழ்பவை   ஆலயங்கள்’’  இக்கிராமத்திலே   உள்ள   ஆலயங்களான  ஶ்ரீகும்பி  முத்துமாரி  அம்மன்  ஆலயம்,  கும்பி  முருகன்,  வீரபத்திரர் போன்ற  ஆலயங்களுடனும்  தங்களுடைய கிராமத்தை  அண்டிய  ஆலயங்களான வல்லிபுர ஆழ்வார்,  மாதனை கண்ணகை அம்மன், நெல்லணடை பத்திரகாளி அம்பாள்,  போன்ற  ஆலயங்களுடனும் இக்கிராமத்தவர்களுக்கு   நெருங்கிய  தொடர்பு உண்டு .  இவ்வாலயங்களைக்  களமாகக் கொண்டு  கூத்துக்கள் , இசைநாடகங்கள் ,  கும்மி ,  கரகம் , உடுக்கு ,  நடனம்  எனப்  பல்வேறுபட்ட  கலைவடிவங்கள்  வளர்ச்சியடைந்து   வருகின்றன. இக்கலை  வடிவங்களுள்  கற்கோவளத்தைச்  சேர்ந்தவர்கள்  பங்கெடுத்துக்கொள்கிறார்கள்.  இத்தகைய கற்கோவள  சமூக  மக்களிடையே காணப்படுகின்ற  தொழில், பொழுதுபோக்கும்  விளையாட்டும், ஆலயவழிபாட்டு  முறை  அளிக்கை செய்யப்படுகின்ற  கலைவடிவங்கள்  போன்றவற்றை நோக்குவோம்.

அறிமுகம்
கற்கோவளக் கிராமத்தை மையமாகக்கொண்ட மரபுக்கலைகள்
உசாத்துணைகள்
யாழ்ப்பாணத்து மரபுக்கலைகள் பற்றிய ஓர் அறிமுகம்